CELEX: 32021D0545
Language: sk
Date: 2021-03-26 00:00:00
Title: Vykonávacie rozhodnutie Komisie (EÚ) 2021/545 z 26. marca 2021, ktorým sa schvaľujú laboratóriá v Brazílii, Číne, Južnej Afrike, Kambodži, Mexiku, Spojenom kráľovstve, Tunisku a na Ukrajine na vykonávanie sérologických skúšok na sledovanie účinnosti vakcín proti besnote u psov, mačiek a fretiek [oznámené pod číslom C(2021) 1953] (Text s významom pre EHP)

30.3.2021   
               
               
                  SK
               
               
                  Úradný vestník Európskej únie
               
               
                  L 110/34
               
            
         VYKONÁVACIE ROZHODNUTIE KOMISIE (EÚ) 2021/545
         z 26. marca 2021,
         ktorým sa schvaľujú laboratóriá v Brazílii, Číne, Južnej Afrike, Kambodži, Mexiku, Spojenom kráľovstve, Tunisku a na Ukrajine na vykonávanie sérologických skúšok na sledovanie účinnosti vakcín proti besnote u psov, mačiek a fretiek
         
            
               [oznámené pod číslom C(2021) 1953]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (1), a najmä na jeho článok 3 ods. 2,
         keďže:
         
                     (1)
                  
                  
                     Rozhodnutím 2000/258/ES sa agentúra Agence nationale de sécurité sanitaire de l'alimentation, de l’environnement et du travail (ďalej len „agentúra ANSES“) vo francúzskom Nancy určuje ako osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie účinnosti vakcín proti besnote.
                  
               
                     (2)
                  
                  
                     V rozhodnutí 2000/258/ES je okrem iných podrobností stanovené aj to, že agentúra ANSES má posudzovať laboratóriá v tretích krajinách, ktoré požiadali o súhlas na vykonávanie sérologických skúšok na sledovanie účinnosti vakcín proti besnote.
                  
               
                     (3)
                  
                  
                     Príslušný orgán Brazílie predložil žiadosť o schválenie laboratória „Instituto de Tecnologia do Paraná“. Agentúra ANSES predložila Komisii svoju správu z 5. januára 2021 o priaznivom posúdení tohto laboratória.
                  
               
                     (4)
                  
                  
                     Brazílsky príslušný orgán predložil aj žiadosť o opätovné schválenie dvoch laboratórií: „TECSA laboratórios LTDA“ a „Instituto Pasteur“. Agentúra ANSES predložila Komisii svoju správu z 5. januára 2021 o priaznivom posúdení týchto laboratórií.
                  
               
                     (5)
                  
                  
                     Príslušný orgán Kambodže predložil žiadosť o schválenie laboratória „Kambodžský inštitút Louisa Pasteura“. Agentúra ANSES predložila Komisii svoju správu z 5. januára 2021 o priaznivom posúdení tohto laboratória.
                  
               
                     (6)
                  
                  
                     Príslušný orgán Číny predložil žiadosť o schválenie laboratória „Technické stredisko šanghajských colných orgánov pre kontrolu zvierat, rastlín a potravín a karanténu“. Agentúra ANSES predložila Komisii svoju správu z 5. januára 2021 o priaznivom posúdení tohto laboratória.
                  
               
                     (7)
                  
                  
                     Príslušný orgán Mexika predložil žiadosť o opätovné schválenie laboratória „SADER/SENASICA“. Agentúra ANSES predložila Komisii svoju správu z 5. januára 2021 o priaznivom posúdení tohto laboratória.
                  
               
                     (8)
                  
                  
                     Príslušný orgán Južnej Afriky predložil žiadosť o opätovné schválenie laboratória „Onderstepoort Veterinary Institute“. Agentúra ANSES predložila Komisii svoju správu z 5. januára 2021 o priaznivom posúdení tohto laboratória.
                  
               
                     (9)
                  
                  
                     Príslušný orgán Tuniska predložil žiadosť o schválenie laboratória „Tuniský inštitút Louisa Pasteura“. Agentúra ANSES predložila Komisii svoju správu z 5. januára 2021 o priaznivom posúdení tohto laboratória.
                  
               
                     (10)
                  
                  
                     Príslušný orgán Ukrajiny predložil žiadosť o schválenie laboratória „Štátny kontrolný vedecký inštitút pre biotechnológiu a mikrobiálne kmene“. Agentúra ANSES predložila Komisii svoju správu z 5. januára 2021 o priaznivom posúdení tohto laboratória.
                  
               
                     (11)
                  
                  
                     Príslušný orgán Spojeného kráľovstva predložil žiadosť o schválenie laboratórií „APHA Weybridge“ a „Biobest Laboratories Ltd“. Agentúra ANSES predložila Komisii svoju správu z 5. januára 2021 o priaznivom posúdení týchto laboratórií.
                  
               
                     (12)
                  
                  
                     Uvedeným laboratóriám by sa preto malo povoliť vykonávať sérologické skúšky na sledovanie účinnosti vakcín proti besnote u psov, mačiek a fretiek.
                  
               
                     (13)
                  
                  
                     V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä s článkom 5 ods. 4 Protokolu o Írsku/Severnom Írsku v spojení s prílohou 2 k uvedenému protokolu, nebráni povolenie žiadosti predloženej príslušným orgánom Spojeného kráľovstva národnému referenčnému laboratóriu nachádzajúcemu sa v členskom štáte v plnení funkcií národného referenčného laboratória vo vzťahu k Spojenému kráľovstvu (Severné Írsko).
                  
               
                     (14)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Týmto sa v súlade s článkom 3 ods. 2 rozhodnutia 2000/258/ES schvaľujú na vykonávanie sérologických skúšok určených na sledovanie účinnosti vakcín proti besnote u psov, mačiek a fretiek tieto laboratóriá:
            
                        a)
                     
                     
                        
                                    Instituto de Tecnologia do Paraná
                                 
                              
                                    Rua Professor Algacyr Munhoz Mader, 3775
                                 
                              
                                    Curitiba 81350-010
                                 
                              
                                    Brazília
                                 
                              
                  
                        b)
                     
                     
                        
                                    TECSA laboratórios LTDA
                                 
                              
                                    Avenida do Contorno, 6226 - Funcionários
                                 
                              
                                    Belo Horizonte 30110-042
                                 
                              
                                    Brazília
                                 
                              
                  
                        c)
                     
                     
                        
                                    Instituto Pasteur
                                 
                              
                                    Avenida Paulista, 393
                                 
                              
                                    São Paulo 01311000
                                 
                              
                                    Brazília
                                 
                              
                  
                        d)
                     
                     
                        
                                    Kambodžský inštitút Louisa Pasteura
                                 
                              
                                    Virologické laboratórium
                                 
                              
                                    5 Monivong Boulevard
                                 
                              
                                    BP 983
                                 
                              
                                    12200 Phnom Pénh
                                 
                              
                                    Kambodža
                                 
                              
                  
                        e)
                     
                     
                        
                                    Technické stredisko šanghajských colných orgánov pre kontrolu zvierat, rastlín a potravín a karanténu
                                 
                              
                                    Laboratórium pre karanténu zvierat
                                 
                              
                                    1208 Minsheng Road
                                 
                              
                                    Pudong district
                                 
                              
                                    Šanghaj 200135
                                 
                              
                                    Čína
                                 
                              
                  
                        f)
                     
                     
                        
                                    SADER/SENASICA
                                 
                              
                                    Av. Centenario de la Educación s/n, (km 3,5 Carretera Federal Mexico-Pachuca)
                                 
                              
                                    Tecamac de Felipe Villanueva
                                 
                              
                                    55740 Estado de México
                                 
                              
                                    Mexiko
                                 
                              
                  
                        g)
                     
                     
                        
                                    Onderstepoort Veterinary Institute
                                 
                              
                                    100 Old Soutpan Road
                                 
                              
                                    0110 Pretória
                                 
                              
                                    Južná Afrika
                                 
                              
                  
                        h)
                     
                     
                        
                                    Tuniský inštitút Louisa Pasteura
                                 
                              
                                    Laboratórium pre besnotu
                                 
                              
                                    13 place Pasteur
                                 
                              
                                    BO 74
                                 
                              
                                    1002 Tunis Belvedere
                                 
                              
                                    Tunisko
                                 
                              
                  
                        i)
                     
                     
                        
                                    Štátny kontrolný vedecký inštitút pre biotechnológiu a mikrobiálne kmene
                                 
                              
                                    Oddelenie biotechnológie a kontroly kvality virálnych prípravkov
                                 
                              
                                    30, Donetska ul.
                                 
                              
                                    03151 Kyjev
                                 
                              
                                    Ukrajina
                                 
                              
                  
                        j)
                     
                     
                        
                                    APHA Weybridge
                                 
                              
                                    Virology Vl 1, Woodham Lane
                                 
                              
                                    New Haw, Addelestone
                                 
                              
                                    Surrey KT15 3NB
                                 
                              
                                    Spojené kráľovstvo
                                 
                              
                  
                        k)
                     
                     
                        
                                    BioBest Laboratories Ltd
                                 
                              
                                    6 Charles Darwin House
                                 
                              
                                    The Edinburgh technopole, Nr Milton Bridge
                                 
                              
                                    Penicuik
                                 
                              
                                    Spojené kráľovstvo
                                 
                              
                  
         
            Článok 2
            Toto rozhodnutie je určené členským štátom.
         
         
            V Bruseli 26. marca 2021
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. ES L 79, 30.3.2000, s. 40.